Põldmarjad on mulle kui lõuna-eestlasele täielik eksootika. Selline eksootika, et kui soovitatud põldmarja-põllule jõudsime, ei osanud silm neid autoaknast esialgu märgatagi. Tuli vihje andjale teha üks telefonikõne ja kui selgus, et olemegi täitsa kohale jõudnud ja autoaken alla sai keeratud, hakkas silm kraavipervel siniseid marju märkama. 2,5 tunniga sai pange 5 liitrit marju - millest osa läks toormoosiks ja ühtlasi jagama toormooside edetabeli  esikohta koos vaarikamoosiga.